OpenLLM-France/wikimedia huggingface dataset:
# Gorputz zetoniko

Gorputz zetonikoak gibelean sortzen diren molekula hidrosolugarriak dira, lau karbono atomo dituztenak. Egitura kimikoari dagokionez, zetonak edo zeto azidoak dira, eta azetil-CoA da beren sorreran parte hartzen duen aitzindaria.
Azido azetil azetikoa (azetoazetatoa), azido beta hidroxibutirikoa eta azetona dira gorputz zetoniko nagusiak.
Katabolizatzen direnean (Krebs zikloaren bidez) energia kimikoa (ATP) sortzen dute.
Esan liteke gorputz zetonikoak gantz-azidoen degradazioaren emaitza direla, prozesu horretan (beta oxidazioan) azetil-CoA -gorputz zetonikoen aitzindaria- sortzen delako. Diabetean gantz-azidoen degradazioa areagotzen da, zelulak energia lortzeko lipidoak katabolizatu behar dituelako (ezin baitu glukosa erabili, diabetean zelulak glukosa eskura ez duelako). Ondorioz, diabetean azetil-CoA asko sortzen da, eta gorputz zetonikoak ere gehiegizko kontzentrazioan agertzen dira odolean (zetosi izeneko asaldura arriskutsua agertuz).

## Sintesia

Gibelean sortzen den gorputz zetoniko bat, azido azetil azetikoa, azetil-CoAren bi molekula elkartzerakoan agertzen da:
    Azetil-CoA + Azetil-CoA ---- Azetoazetil-CoA + CoA
Sortutako azetoazetil-CoAk A koentzimaren galera du ondoren, desazetilazio deritzonaren bidez, azetoazetato aske emanik.
Gorputz zetonikoak antzemateko odol edo gernu-analisia egiten da (kontzentrazio normala odolean: 1mg/100ml).

## Erreferentziak

* ↑ Ganong, W.F.: Manual de Fisiología Médica, Ed. El Mundo Moderno (1980), 263-264 orr.
* ↑ Lehninger, A.: Bioquímica, Ed. Omega (1978), 566-567 orr.
* ↑ Cetoacidosis diabética (Gaztelaniaz)

## Kanpo estekak

* Datuak: Q746183
* Multimedia: Ketone bodies / Q746183
# Gorputz ziliar

Gorputz ziliarra begi-globoaren aurreko paretako barne-azalean dagoen eraztun-formako egitura da, ora serrataren eta irisaren oinarriaren artean dagoena eta osagai nagusiak muskulu ziliarra eta prozesu ziliarrak dituena. Kristalinoari eusteaz eta begiko akomodazioaz arduratzen da.

## Fisiologia

Gorputz ziliarrak ondo definitutako bi funtzio ditu. Alde batetik, begi bakoitzean 6 cm karratuko azalera hartzen duten prozesu ziliarrek sortzen dute humore urtsua, minutuko 2-3 mikrolitroko abiaduran. Humore urtsua funtsezkoa da begi-globoak behar bezala funtziona dezan, eta 15 mm Hg-ko presioan mantendu behar da, 2 mm Hg-ko marjinarekin soilik. Humore urtsuaren presioak gora egiten badu, glaukoma izeneko gaixotasun bat sortzen da, eta behar bezala kontrolatzen ez bada, ikusmen-zorroztasun eta itsutasun gabezia handia izan dezake.
Muskulu ziliarraren funtzioa, berriz, kristalinoaren forma aldatzea da, eta, beraz, kristalaren ahalmen errefraktiboa aldatzea, irudia erretinan ondo fokatzeko.

## Erreferentziak

* ↑ Euskalterm: [Oftalmologia Hiztegia] [2018]

## Kanpo estekak

* Datuak: Q1048080
# Gorputzaren aldaketa

Gorputzaren aldaketak arrazoi medikorik gabe gizakiak gorputzean egiten dituen aldaketa iraunkor edo erdiiraunkorrak dira. Aldaketen zergatiak espiritualak, sozialak, BDSMak, joko sexualak edo estetikoak izaten dira. Badaude gure inguru hurbileko gizartean onartuta dauden aldaketak (adibidez, belarrietan jartzen diren belarritakoak oso ugariak dira), beste batzuk jatorri erlijiosoa dutenak (adibidez, zirkunzisioa zenbait kulturatan), etab.
Gorputzaren aldaketak bi taldetan desberdintzen dira:
* Piercing-a gorputzean: zulaketa edo piercing-a belarritako bat edo gehiago jartzeko erabiltzen da.
* Eskarifikatzea: Orbainekin egiten da ebakidurak eta erredura sortuz.
Gorputza aldatzean arazoak sor daitezke:
* Ezin da eguzkia hartu denbora oso luzez.
* Ez badira aldaketa hauek ondo zaintzen zornetu ahal dira.
* Behin aldaketak eginda ezin da aurreko egoerara bueltatu.

## Kanpo estekak

* Datuak: Q890057
* Multimedia: Body modification / Q890057
# Gorputzaren donazio

Gorputzaren donazioa heriotzaren ondoren norberaren giza gorputz osoa ematea da ikerketa medikoan eta hezkuntzan erabiltzeko .
Gorputza emateak ahalbidetzen du Medikuntzako eta Osasun Zientzietako eta beste arlo batzuetako ikasleei anatomia irakastea, eta mediku eta zirujauen hezkuntza eta trebakuntza aurreratua egitea, non profesional horiek ikasten eta praktikatzen duten teknika eta tresneria berriekin, beren pazienteentzako arriskurik gabe.

## Euskal Herrian

Euskal Herrian EHUko neurozientzia sailaren ardurapean, hilotzen banku bat da, non une jakin batean 100 bat gorpu egon daitezkeen, donazioen ondorioz. 2011. urtean, dohaintzak onartzeari utzi zioten garai batez, aski gorpu zeudelako eta bakarrik gorputz bat kontserbatzeak 1.500 eta 1.700 euro arteko kostua zeukalako: onarpenak eteteko unean, 2.000 laguneko zerrenda bazuten jada.
Gorpuen ziklo erabilgarria amaitzean, erraustu egiten dituzte, eta 2010. urtetik, Leioako kanpuseko Arboretumean dagoen Bizitzaren Basoa hilerrian gordetzen dituzte hondarrak, Lertutxe urtegiaren ondoan.

## Erreferentziak

* ↑ (Gaztelaniaz) Mediavilla, Daniel. (2016-07-11). «Qué sucede con tu cuerpo si se lo donas a la ciencia» El País ISSN 1134-6582. (Noiz kontsultatua: 2021-02-25).
* ↑ Eizmendi, Maider. (2015-05-07). «Etorkizuneko medikuak treba daitezen elkartasun keinua» GAUR8 (Noiz kontsultatua: 2021-02-25).

## Kanpo estekak

* Datuak: Q1662770
# Hlinné

Hlinné Eslovakiako udalerri bat da, Vranov nad Topľouko barrutian kokatuta. 14,59 km²ko azalera du eta 1825 biztanle 2017ko datuen arabera.

## Historia

Idatzizko lehen aipamena 1402. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q551701
* Multimedia: Hlinné / Q551701
# Hliník nad Hronom

Hliník nad Hronom Eslovakiako udalerri bat da, Žiar nad Hronomgo barrutian kokatuta. 11,32 km²ko azalera du eta 2882 biztanle 2017ko datuen arabera.

## Historia

Idatzizko lehen aipamena 1075. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q947067
* Multimedia: Hliník nad Hronom / Q947067
# Hlipiceni

Hlipiceni Errumaniako udalerri bat da, Botoșani konderrian. 3.016 biztanle ditu, 73,8 kilometro koadroko azaleran banatuta.

## Herriak

Udalerrian honako herriak daude:
Hlipiceni $^{(en)}$ Dragalina $^{(en)}$ Victoria $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724845
* Multimedia: Hlipiceni, Botoșani / Q12724845
# Guggisberg

Guggisberg Suitzako udalerria da. Berna kantonamenduan dago, Bern-Mittelland barruti administratiboa barrutian. 2014an 1,508 biztanle zituen 45,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64969
* Multimedia: Guggisberg / Q64969
# Guglionesi

Guglionesi Italiako udalerri bat da. Campobassoko probintzian kokatuta dago, Molise eskualdean. 4.881 biztanle ditu, 100,95 kilometro koadroko azaleran banatuta.

## Mugakideak

Guglionesik honako udalerri hauekin egiten du muga:
Campomarino Larino Montenero di Bisaccia Petacciato San Giacomo degli Schiavoni Termoli Montecilfone Palata Portocannone San Martino in Pensilis

## Kanpo estekak

* Datuak: Q277627
* Multimedia: Guglionesi / Q277627
# Gugney

Gugney Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 79 biztanle zituen.

## Demografia
### Biztanleria

2007an Gugney udalerrian erroldatutako biztanleak 79 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 38 etxebizitza zeuden, 32 familiaren etxebizitza nagusia ziren, 4 bigarren erresidentzia ziren eta 2 hutsik zeuden. 35 etxeak ziren eta 3 apartamentuak ziren. 32 etxebizitza nagusietatik 27 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 4 etxek hiru zituzten, 8 etxek lau zituzten eta 19 etxek bost zituzten. 22 etxek euren parking plaza propioa zuten azpian. 14 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gugney udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 4 |
| 0 | 80-84 | 0 |
| 4 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 8 | 55-59 | 0 |
| 4 | 50-54 | 4 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 50 ziren, horien artean 36 aktiboak ziren eta 14 inaktiboak ziren. 36 pertsona aktiboetatik 33 lanean zeuden (17 gizon eta 16 emakume) eta 3 langabezian zeuden (3 gizon). 14 pertsona inaktiboetatik 1 erretiraturik zegoen, 7 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 1 bestelako produktu industrialen fabrikazioko enpresa zen, 2 higiezinen enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Gugney udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q194543
* Multimedia: Gugney / Q194543
# Guggenheim geltokia

linea (Bilboko tranbia) :
Guggenheim Bilboko tranbiaren geltokia da, Bizkaiko Bilbo hiriburuko Abando barrutiko Abandoibarra gunean kokatuta dagoena, Abandoibarra etorbideak Ramón Rubial kalearekin izkina egiten duen bidegurutzean hain zuzen ere.
Geltokia Euskotren Tranbiak operatzen zu eta 2003ko apirilaren 30an inauguratu zen.
Bizkaiko Garraio Partzuergoaren 1. tarifa-gunearen barruan dago.

## Historia

Geltokia 2003ko apirilaren 30an inauguratu zen, Uribitarte eta Guggenheim arteko tranbia zabalduz.
Geltokia 2003ko uztailaren 24an Guggenheim eta Santimami arteko tranbia handitzea inauguratu zen. Horregatik, geltokiak tranbiaren buru izateari utzi zion.

## Sarbideak

* Abandoibarra etorbidea, Ramón Rubial kalearekin izkina

## Konexioak

Geltokiak Guggenheim Bilbao Museotik hartzen du izena, museoa geltokitik oso hurbil baitago. Ondoan Deustuko Unibertsitateko liburutegia, Euskal Herriko Unibertsitateko paraninfoa eta Pedro Arrupe zubia daude.

## Argazki galeria

* Tranbia geltoki inguruan
* Tranbia geltokitik irteten
* Geralekua eta nasak
* Nasetiko ikuspegia
* Txartel makina

## Erreferentziak

* ↑ Euskal Trenbide Sarea. «Tranbiak» (Noiz kontsultatua: 2014-08-27).

## Ikus, gainera

* Abandoibarra
* Bilbo
* Bilboko tranbia
* Euskotren Tranbia
* Guggenheim Bilbao Museoa

## Kanpo estekak

* Bilboko tranbiaren webgunea
* Datuak: Q3497391
* Multimedia: Estación de Guggenheim / Q3497391
# Gugiaita

Gugiaita silikato motako minerala da eta melilite taldearen kidea da.

## Ezaugarriak

Gugiaita silikato mineralaren formula kimikoa hau da: ${\ce {Ca2Be(Si2O7)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Gugiaite: Mineral information, data and localities.» www.mindat.org (Noiz kontsultatua: 12-05-2019).
# Guglielmo Marconi

Guglielmo Marconi (Bolonia, 1874ko apirilaren 25a - Roma, 1937ko uztailaren 20a) ingeniari elektriko italiarra eta 1909. urtean Fisikako Nobel sari baten irabazlea, telegrafo elektrikoa garatzeagatik ezaguna. Accademia d'Italia akademiaren presidentea ere izan zen.

## Biografia

Familia aberats batean jaio zen. Boloniako unibertsitatean egin zituen ikasketak, eta han hasi zen uhin elektromagnetikoak komunikazio telegrafikoan nola erabili aztertzen.
Esperimentu horien emaitzak 1896an aplikatu ziren Britainia Handian, Penarth eta Weston artean. Haririk gabeko telegrafiaren sortzailea izan zen. Haririk gabeko lehen komunikazioa lortu zuen Pontecchion (1895), Spezian (1897), Mantxako itsasartean zehar (1898), eta Irlanda eta Ternua artean. 1901eko abenduaren 12an lortu zuen lehenengo aldiz irrati bidezko komunikazioa Atlantikoaren bi aldeen artean.
Sintonia asmatu zuen, eta baita beste tresna elektromagnetiko asko ere; seinale magnetikoen atzemailea (1902) eta uhinen sortzailea, besteak beste. Halaber, mikrouhinen tresnak hobetu zituen.
1909an Fisikako Nobel saria eskuratu zuen Karl Ferdinand Braunekin batera, irrati-telegrafian eta uhin elektromagnetikoen ikerketan egin zituen ekarpenengatik. 1930ean Italiako Zientzia Akademiako lehendakari izendatu zuten.

## Zientziari egindako ekarpenak

* Haririk gabeko telegrafia
* Irratiaren asmatzaile jo bazen ere, honen patentea benetako asmatzaileari itzuli zitzaion, Nikola Tesla austriar-hungariarrari, 1943an
* Marconi antena

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Nobel: (Ingelesez) Guglielmo Marconi – Biografia
* (Ingelesez) Marconi Corporation's Marconi Calling
* (Ingelesez) Guglielmo Marconi
* (Italieraz) Comitato Guglielmo Marconi International, Bologna, ITALY
* Datuak: Q36488
* Multimedia: Guglielmo Marconi / Q36488
# Guglielmo Pepe

Guglielmo Pepe (Squillace, Calabria, 1783ko otsailaren 13a - Turin, 1855eko abuztuaren 8a) italiar militarra izan zen.

## Bizitza

Parthenopeko errepublikaren matxinadan parte hartu zuen. Josef Bonaparteen eta Joachim Muraten agindupean egon zen. 1820ko matxinadan Napoliko osteen buruzagi izan zen, baina austriarrek garaitu zuten Rietin, eta Britainia Handira erbesteratu behar izan zuen. Londresen eta Parisen bizi izan zen, eta 1848. urtean Napolira itzuli zen. Austriarren aurka borrokatu zen Venezian Daniele Maninekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q204375
* Multimedia: Guglielmo Pepe / Q204375
# Hwang Dae-heon

Hwang Dae-heon (koreeraz: 황대헌) (Anyang, 1999ko uztailaren 5a), patinatzaile hegokorearra da. Neguko Olinpiar Jokoetan hiru domina eskuratu ditu, 2018an eta 2022an.

## Ibilbidea

2016ko Gazte mailako Olinpiar Jokoetan txapelduna izan zen 1.000 metrotako distantzian. Urte berean munduko errekorra ezarri zuen 1.000 metrotako distantzian.
2018ko Munduko txapelketatan emaitza bikainak lortu zituen, bi probatan txapelduna izan zen eta sailkapen nagusian hirugarren egin zuen. Urte hartan etxean jokatu zituen Olinpiar Jokoetan zilarrezko domina bat baino ezin izan zuen eskuratu, 500 metrotako proban hain zuzen ere.
2022ko Pekingo Jokoetan txapeldun olinpikoa izan zen 1.500 metrotan eta 5.000 metro errelebotan zilarra lortu zuen. Bere proba gustokoena 1.000 metrotakoa da, baina beste patinatzaile batekin talka egitearren finalerdietan deskalifikatu eta ezin izan zuen dominaren lehian aritu.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 02 ! | 500 m |
| 2022 | Pekin ( Txina) | 01 ! | 1.500 m |
| 2022 | Pekin ( Txina) | 02 ! | 5.000 m erreleboak |
| Neguko Olinpiar Jokoak (Gazte mailan) ||||
| Urtea | Lekua | Domina | Proba |
| 2016 | Lillehammer ( Norvegia) | 01 ! | 1.000 m |
| Munduko txapelketak ||||
| Urtea | Lekua | Domina | Proba |
| 2018 | Montreal ( Kanada) | 01 ! | 500 m |
| 2018 | Montreal ( Kanada) | 01 ! | 5.000 m erreleboak |
| 2018 | Montreal ( Kanada) | {bronze3}} | Orotako sailkapena |
| 2019 | Sofia ( Bulgaria) | 01 ! | 500 m |
| 2019 | Sofia ( Bulgaria) | 01 ! | 5.000 m erreleboak |
| 2019 | Sofia ( Bulgaria) | 02 ! | Orotako sailkapena |
| 2019 | Sofia ( Bulgaria) | 02 ! | 1.000 m |

## Errekorrak

| Proba | Errekorra | Data | Tokia |
| 500 m | 39.688 | 209 | |
| 1.000 m | 1:20.875 | 2016 | Salt Lake City (AEB) |
| 1.500 m | 2:11.469 | 2018 | |
| 3.000 m | 5:40.218 | 2018 | |
1.000 metrotako marka Munduko errekorra da.

## Erreferentziak

* 1 2 (Ingelesez) Reuters. (2022-02-07). «Short track-World record holder Hwang out of 1,000m semi-finals» Reuters (Noiz kontsultatua: 2022-02-21).
* ↑ (Ingelesez) Yonhap. (2022-02-09). «Hwang Dae-heon skates past judging controversy for short track gold» The Korea Herald (Noiz kontsultatua: 2022-02-21).
* ↑ (Frantsesez) «Patinage de vitesse sur piste courte : Hwang Dae-heon décroche la première médaille d’or pour le pays du Matin clair» world.kbs.co.kr (Noiz kontsultatua: 2022-02-21).

## Kanpo estekak

* Datuak: Q41532727
# Hwasa

    Hau korear izena da, abizena Ahn du.
Ahn Hye-jin (Hangul: 안혜진; Jeonju, Hego Korea, 1995eko uztailaren 23a), ezagunagoa Hwasa (Hangul: 화사, askotan Hwa Sa idatzia) izen artistikoaz, hegokorear abeslaria eta rapeatzailea da. Mamamoo musika taldeko abeslaria eta rapeatzailea da. 2019ko otsailean bakarlari gisa debuta egin zuen Twit izeneko abestiarekin.

## Diskografia
### Mamamoo taldearekin
#### Estudioko diskoak

* Melting (2016, RBW)
* 4colors (2019, RBW)
* Reality in Black (2019, RBW)

### Bakarka
#### EPak

* María (2020, RBW)

#### Estudioko diskoak

* Guilty Pleasure (2021, RBW)

## Kanpo estekak

* Datuak: Q19603912
* Multimedia: Hwasa / Q19603912
# Hyaena

Hyaena bi hiena espezie bizidunez eratutako genero bat da: marradun hiena (Hyaena hyaena) Asia mendebaldetik Afrika iparraldera eta hiena arrea Afrika hegoaldean. Batzuetan hiena arrea Parahyaena generoa sartua dago, baino Hyaena generoan kokatzeko joera handiagoa du. Bi espezieak orbandun hiena baina txikiagoak dira, baino lurreko otsoa baina handiagoak, aldiz.

## Kanpo estekak

* Datuak: Q1417638
* Multimedia: Hyaena / Q1417638
* Espezieak: Hyaena
# Hyakka

A Hundred Flowers (japonieraz: 百花 , Hyakka, euskaraz: «Ehun lore») 2022ko Genki Kawamura japoniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Yurikori dementzia diagnostikatu diote, eta, beraz, adimena bizkor ari zaio hutsaltzen. Izumi semearentzat amaren oroitzapenek bizi-bizirik diraute. Baina bizipen baten oroitzapenak nabarmen torturatzen du gizona: ama desagertu zela pentsatu zuenean.

## Aktoreak

* Masaki Suda : Izumi Kasai
* Mieko Harada : Yuriko Kasai
* Masami Nagasawa : Kaori Kasai
* Masatoshi Nagase : Yohei Asaba
* Yukiya Kitamura : Tetsuya Osawa
* Amane Okayama : Shotaro Nagai
* Yumi Kawai : Misaki Tanabe

## Erreferentziak

* ↑ «Hyakka (A Hundred Flowers)» Berria 2023-06-10 CC BY-SA 4.0 lizentziapean.

## Kanpo estekak

* Datuak: Q116889996
# Hyakken Uchida

Hyakken Uchida (japonieraz: 内 田 百 間), (Okayama, Okayama prefektura, Japonia, 1889ko maiatzaren 29a - Tokyo, 1971ko apirilaren 20a) eleberrigile eta saiakeragile eta aleman irakaslea izan zen. Bere lana zinemarekin oso lotuta dago, izan ere, bere lan batzuk pantaila handira eraman zituzten eta bere bizitzako istorioa ere izan zen Akira Kurosawaren azken filmaren inspiratzailea.

## Hasieran

Uchida Okayama hiriko sake merkatarien familia batean jaio zen. Batxilergoan zegoela, bertako aldizkarietan idazten hasi zen. Hogeita bat urte zituela Japoniako hiriburura joan zen aleman hizkuntzako ikasketak egiteko Tokioko Unibertsitatean. Leku horretan ipuin idazle gisa nabarmentzen hasi zen, 1911an ezagutu zuen Sōseki Natsume eleberrigilearen arreta erakarriz, eta horregatik Sōseki-k ostegunero bere etxean antolatzen zituen literatura topaketetan maiz gonbidatu bihurtu zen. Talde horretan sortu ziren Japoniako beste idazle batzuk, hala nola Suzuki Miekichi (1882-1936) eta Morita Sōhei (1881-1949).

## Bizitza profesionala

Unibertsitatea amaitzean, Uchidak Aleman irakasle lan egin zuen Armada Inperialaren Akademian, eta geroago Hōseiko Unibertsitatean. Garai hartan, 1930 inguruan, bere lehen ipuin bilduma, Meido (Haragoa), agertu zen, gerra aurreko Japoniako jatorrizko ahotsetako bat izaten hasita.

## Lana

Uchidaren lana estilo eta genero askotarikoak izan ziren: fikzioa, zuihitsuak (saiakerak), gerra egunkariak, poesia, bidaia kronikak eta haurrentzako ipuinak. Hyakkien zuihitsu (Hyakkienen Saiakerak, 1933) bildumaren arrakastak irakaskuntza utzi eta idazketara soilik dedikatzea eragin zion. Hyakkenen lana ere film bihurtu dute. Bere "Sarasate no ban" ipuina ("Sarasateren albuma", 1948) Suzuki Seijunek zeluloidera eraman zuen Zigeunerweisen izenburuarekin 1980an. Hyakkenen bizitza izan zen Akira Kurosawaren Madadayo izeneko azken filmaren inspirazioa 1993an.

## Erreferentziak

* 1 2 3 Uchida Hyakken. Kappa Bunko: Literatura japonesa.
* ↑ Hyakken Uchida (1889-1971). IMDb.
* ↑ Hyakken Uchida 内田百閒. JLit Books from Japan.
* ↑ Uchida Hyakken A Critique of Modernity and Militarism in Prewar Japan. Harvard University Press.

## Kanpo estekak

* Datuak: Q437811
* Multimedia: Hyakken Uchida / Q437811
# Hwarang: The Poet Warrior Youth

Hwarang: The Poet Warrior Youth (Hangul: 화랑; RR: Hwarang) Park Seo-joon, Go A-ra eta Park Hyung-sik aktoreek antzezten duten Hego Koreako telesaila da.

## Pertsonaiak

* Park Seo-joon: Moo-myung 무명/ Kim Sun-woo 김선우/ Kim Isabu / Dog-Bird
* Go Ara: Kim Ah-ro 김아로
* Park Hyung-sik: Sammaekjong / Kim Ji-dwi 김지뒤 / erregea Jinheun

## Kanpo estekak

* Datuak: Q21997754
* Multimedia: Hwarang: The Poet Warrior Youth / Q21997754
# Hwmonitor

Hwmonitor (Hardware monitor) utilitate programa bat da, System Development Kits konpainiak garatua. Windows sistema eragilea duen ordenagailu baten konponenteen tenperatura,boltaia, eta datuak bistaratzeko balio du.
Programa honek prozesagailu gehienak identifikatzen ditu eta nukleo bakoitzaren tenperaturaren informazio bistaratu dezake disko gogor eta txartel grafikoez gain ere.

## Ikus, gainera

* System Development Kits
* CPUID

## Kanpo estekak

* (Ingelesez) www.cpuid.com/softwares/hwmonitor.html
* Datuak: Q25473492